Федерико Гарсия Лорка
Пейзаж

Превод от испански: Александър Муратов, Атанас Далчев, —

chitanka.info

Полето

със маслините

се разтваря

и затваря

като ветрило.

А над маслините —

небе склонено

и тъмна рамка

от звезди студени.

По бреговете на реката

треперят сенки и тръстика.

Куршумена се къдри маранята.

Маслините

от викове

са натежали.

Едно немирно ято

от пленени птици

опашки дълги и грамадни

поклаща в сенките прохладни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.